google/wiki40b huggingface dataset:
Lex armlengde

Lex armlengde er et prinsipp som sier at hvilke kilder jurister faktisk velger å bruke begrenses til hvilke som er umiddelbart tilgjengelig; gjerne en armlengde unna. Prinsippet slår fast at hyppigheten i bruken av en rettskildefaktor er direkte relatert til avstanden mellom brukerens arbeidsbord og det sted faktoren skal nås.
«Loven» var formulert av rettsinformatikeren Jon Bing, og tittlen er humoristisk ment og en parodi på rettskildeprinsippene med latinsk navn som lex superior, lex posterior, lex specialis og lignende.
Selv om Lex armlengde er formulert med henblikk på hvordan rettslig informasjonssøking (i praksis) foregår, har den mye fil felles atferds- og informasjonsvitenskaplige teorier for hvordan personer går fram for å finne informasjon når de har begrenset tid til rådighet for å finne egnede kilder. På 2000-tallet ble ofte hvilke nettsider som var søkbare for vanlige søketjenster på nett en større begrensning på hvilken informasjon folk tar i bruk, enn hvorvidt de er innen en armlengdes avstand unna i bokform. Hvorvidt kilden er søkbar tilgjengelig i Lovdata har også stor innvirkning på hvorvidt en rettskilde blir funnet.
Ludvig Thorsen

Sjøbussenes far

Ludvig Thorsen er særlig kjent for at han konstruerte de første sjøbussene som ble satt i trafikk i 1937-39. Dette var passasjerskip med dieselmotorer som var konstruert for å kunne holde stor fart, og som i mindre utstrekning tok med seg gods. De to første – MS «Ekspress» og MS «Ekspress II» – ble bygget ved Det Stavangerske Dampskibsselskabs eget verksted på Klasaskjæret i Stavanger, mens den større MS «Fjorddrott» ble bygget ved Rosenberg Mekaniske Verksted i Stavanger og utrustet på Klasaskjæret. MS «Fjorddrott» ble satt i trafikk i juni 1939 og den representerte en revolusjon i skipstrafikken på Ryfylkefjordene. Etter krigen ble det bygget flere skip av samme og lignende type og de fikk navnet Den Hvite Flåte siden de ble hvitmalt i stedet for svart som var vanlig for lokalrutebåter.
Pyramus og Thisbe

Pyramus og Thisbe er hovedpersonene i Ovids dikt «Pyramus og Thisbe» fra verket Metamorfoser.
Pyramus var en tragisk helt som elsket Thisbe. Hennes foreldre forbyr dem å møtes, men de trosser forbudet, og kommuniserer gjennom en sprekk i muren. De avtaler å møtes under et tre, men når Thisbe kommer dit finner hun ikke Pyramus. Hun får se en blodig løve, og rømmer. Når Pyramus kommer, tror han at hun er død, og tar sitt eget liv. Thisbe kommer tilbake, og tar sitt eget liv når hun finner sin elskede død.
Shakespeare bruker fortellingen om de to som komisk innslag i stykket En midtsommernattsdrøm, og historien er dertil, ad omveier, en av de eldste foreleggene til historien om Romeo og Julie.
NM i kickboksing 2000

NM i kickboksing 2000 ble arrangert 14.-16. april i Tønsberg.
Kongepokalene ble vunnet av Renate Sandland og Jørn Lyngmyr.
Maserati Bora

Maserati Bora (1971–78) var en to-seters sportsbil coupe fra italienske Maserati produsert i 530 eksemplarer.
Karosseriet var tegnet av Giorgetto Giugiaro fra ItalDesign men bygget av Officine Padane SpA fra Modena. Den var en Grand tourer (GT) med god bagasjeplass forut. Bora fikk typenr Tipo 117 og delte mye teknisk med Maserati Ghibli, bortsett fra at den om lag 300 hk store V8-motoren var midt-montert.  Som Ghibli fikk også Bora mye hydraulikk (bremser, clutch, vippelykter og setejustering) fra Citroën som eide Maserati på den tiden (siden 1968). Første syning var ved Genève-messen i 1971. En større 4.9-liters utgave ble brukt for salg i USA fra 1975 til 1978 da Bora ble nedlagt.  Modellen Maserati Merak fra 1972 var en samtidig fire-seters mindre variant av Bora med V6.
Georgian Bay

Georgian Bay (fransk: Baie Georgienne) er ei stor bukt i Huronsjøen i provinsen Ontario i Canada. Den utgjør den nordøstlige delen av Huronsjøen, og er skilt fra denne ved Brucehalvøya i sør og Manitoulinøya i nord. Bukta er rundt 320 km lang og 80 km bred, og har et areal på rundt 15 000 km².
Spring Energy

Spring Energy Norway AS var et uavhengig norsk oljeselskap med fokus på letevirksomhet på norsk kontinentalsokkel. Administrerende direktør var Roar Tessem og hovedkontoret lå i Oslo. Selskapet hadde i 2011 en portefølje på 26 lisenser, 2 av dem som operatør. Selskapet hadde 29 ansatte ved utgangen av 2010.

Historie

Spring Energy ble grunnlagt i 2007 med HitecVision som hovedinvestor. Samme år ble selskapet prekvalifisert som rettighetshaver på norsk sokkel, og året etter prekvalifisert som operatør. I 2009 gjorde selskapet et funn på Grosbeak-prospektet i Nordsjøen, PL 378, og i 2010 gjorde selskapet funn på Beta-prospektet (Nordsjøen), PL 375, og Maria-prospektet (Norskehavet), PL 475 BS. I 2010 solgte  selskapet sine andeler i PL 378, PL 375 og PL 551 til Talisman for 114,5 millioner amerikanske dollar (674,8 millioner kroner). Samme år ble selskapets 10% andel i Stirby-prospektet, PL 341, solgt til GDF SUEZ for 21 millioner kroner.
I desember 2012 ble det kjent at det britiske selskapet Tullow Oil kjøpte Spring Energy for i overkant av 2,1 milliarder norske kroner.
Trapes (akrobatikk)

Trapes er et horisontalt håndtak opphengt av tau eller metallwire, for bruk innen av akrobater, ofte innen sirkus, hvor en eller flere trapesartister utfører akrobatikk fra en eller flere trapeser.
The Force Behind the Power

The Force Behind the Power er Diana Ross' andre comebackalbum på plateselskapet Motown, og ble utgitt i september 1991 med fokus på det europeiske og japanske markedet. Etter fiaskoen med Workin' Overtime gikk Ross tilbake til det tryggere materiale med blant andre Stevie Wonder på låtskriversiden.

Mottakelse

Albumet viste seg å bli en stor suksess i Europa, og spesielt i England hvor det solgte godt over 600 000 og alle singlene solgte godt, og havnet innenfor topp 40. 
Albumet var også en suksess internasjonalt, så Ross sin turné Here and Now varte i to år, og fikk med seg gull og platinaskiver fra England til Australia.
Rune Dahl

Rune Dahl er en norsk TV- og radiomann og lokalpolitiker (H).
Dahl var på 80-tallet tilknyttet flere lokalradioer i Oslo, blant dem Radio Alpha, Radio City, Antenne Oslo og Radio Oslo. Han var programleder for Radio 1 i Oslo fra 1989 til 2001. Fra høsten 2004 jobbet han i Kanal 24 og var inntil juni 2010 programleder og sportssjef i Radio Norge. I 2009 vant han prisen for Årets beste radio-DJ under Prix Radio. Etter en seks år lang pause gjorde han januar 2017 radiocomeback som programleder på dab-kanalen Radio Vinyl.
I mai 2010 ble Dahl politisk rådgiver i Oslo Høyres bystyregruppe. Han har også vært nestleder i Grorud Høyre og medlem av Oslo Høyres representantskap.
Høsten 2002 ledet han Proffdrømmen på TV3, der Per Ciljan Skjelbred og Alexander Breidvik vant et treningsopphold på Liverpool Football Academy. Han har tidligere jobbet som reporter for TV3 på Mesterligasendingene og var fast reporter på indre bane da Rosenborg slo gjennom internasjonalt på andre halvdel av 90-tallet. Han har også vært tilknyttet TVNorge som programleder på ulike produksjoner.
Romjulsmusikken til Sputnik

Romjulsmusikken til Sputnik er et musikkalbum med Sputnik, utgitt i 1989.
Mr. Majestyk

Handling

Vince Majestyk (Bronson) er en tidligere U. S. Army Ranger som nå har slått seg ned som bonde. Når han nekter å leie arbeidskraft gjennom den lokale mafiaen og heller ansetter noen mexicanere, saboterer de innhøstingen hans. Når han forsøker å beskytte sine arbeidere ender han opp med å bli anmeldt for mishandling og ender derfor opp i det lokale fengselet. I fengselet møter han den aggressive leiemorderen Renda. Rendas menn forsøker senere å frigi ham, men under fluktforsøket klarer Majestyk å rømme i en bil hvor Renda sitter med håndjern. Majestyk plalegger å levere Renda over til politiet slik at han kan fortsette sin innhøsting. Renda tilbyr ham en formue hvis han lar ham gå, men Majestyk er bare interessert i gården sin. Før han klarer å fullføre planen klarer Renda å rømme. Renda sverger samtidig hevn og starter etterhvert en klappjakt på ham sammen med sine venner. Majestyk er imidlertid ingen mann som lett lar seg vippe av pinnen og snart er det han som jakter på dem.
Gullfjellet

Levekårsone

Bergen kommune er inndelt i 51 levekårsoner. En av disse har navnet Gullfjellet, og består av grunnkretsene Hjortland, Haugland, Mjeldheim, Skuggestranda, Trengereid, Borgo, Unneland, Dyngeland, Totland, Samdal og Kaland. Disse er små bygdesamfunn preget av spredt bebyggelse i landlige omgivelser med jordbruk og fjellvidder. Levekårsonen Gullfjellet har til sammen 3 927 innbyggere 1. januar 2015, og et samlet landareal på 162,03 km² (36,4 % av kommunens areal).
Sunnfjord

Sunnfjord er fra gammelt av det midterste av de tre fogderiene i fylket Sogn og Fjordane. De to andre er Nordfjord og Sogn. Sunnfjord består av de syv kommunene Askvoll, Fjaler, Flora, Førde, Gaular, Jølster og Naustdal. Regionen har et samlet areal på 3 643 km² og 39 060 innbyggere pr 1. oktober 2013.
Mot vest ligger byen Florø, mens byen Førde ligger innest i fjorden. Folk fra Sunnfjord kalles sunnfjordinger og snakker sunnfjordsdialekt. Sunnfjordsbunaden kommer fra dette området. Sunnfjord er ett av de 15 distriktene som til sammen utgjør landsdelen Vestlandet.
Sunnfjord og Nordfjord var i middelalderen de to halvfylkene som sammen utgjorde fylket Firdafylke (nå kalt Fjordane) under Gulatingsloven.

Stortingsvalgene 1906-1918

Søndfjord var en valgkrets i Nordre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Søndfjord valgte således én representant og én personlig vararepresentant.
Valgkretsen Søndfjord bestod av herredene Ytre Holmedal/Fjaler, Indre Holmedal/Gaular, Jølster, Førde, Naustdal og Vevring med rundt 16 000 innbyggere og 8 000 stemmeberettigede etter innføringen av kvinnelig stemmerett.
René Laurentin

Bakgrunn

René Laurentins foreldre vat arkitekten Maurice Laurentin og hans hustru Maria. Etter skoleavslutning begynte han i oktober 1934 ved preseseminaret i Paris. Under studiene spesialiserte han seg på Thomas av Aquino. I 1938 tok han eksamen i filosofi ved Universitetet i Paris. Det påfølgende teologistudiet ble avbrutt av militærtjeneste. Laurentin tjenestegjorde under Annen verdenskrig som offiser i den franske hær. Han var krigsfange i Tyskland. Under fangenskapet tok han kurs i hebraisk og mariologi ved leiruniversitetet i hans Oflag.
Etter krigen fortsette Laurentin sine studier og tok eksamener.

Prest

Han ble presteviet på den marianske liturgiske høytidsdag 8. deeember 1946. I 1952 tok han doktorgrad ved Sorbonne med et filosofisk arbeid om «Maria – Kirke – Prestedømme. Forsøk på utvikling av en religiøs idé». Med en annen og teologisk del ved Institut catholique de Paris i 1953 ble han promovert til doktor i teologi. 
I 1955 fikk Laurentin en lærestol for teologi ved Université Catholique de l'Ouest i Angers. Samtidig underviste han fransiskenerne i mariologi. Han ble i 1962 visepresident for det franske  mariologiske studieselskap. Samme år ble han engasjert som teologisk ekspert ved annet vatikankonsil, etter å i to år ha vært konsultor under forberedelsene til kirkemøtet. Vesentlige deler av Konsilets dogmatiske utsagn om Maria bygde på hans utkast. På den samme tid gransket fader Laurentin en rekke meldinger om mariaåpenbaringer. Hav virket som korrespondent for avisen Le Figaro og forfattet mange artikler og kommentarer om II. Vatikankonsil og valget av pave Paul VI. Han gjorde Konsilet til gjenstand for egen vitenskapelig forskning.
Ha ble trukket inn som rådgiver vedrørende Maria-åpenbaringer i Lourdes, Fátima, Pontmain og andre steder, og reiste hele verden rundt på slike oppdrag. Han publiserte tallrikee verker om mariaåpenbaringer. 
Laurentin wvar involvert i den senere avbrutte saligkåringsprossen for Yvonne-Aimée de Jésus (Yvonne Beauvais, 1901–1951) og publiserte åtte bind om denne mystikeren. Laurentin underviste som gjesteforeleser flere steder i USA og Italia, var en flittig forfatter og var present på radio og fjernsyn. Laurentin var medlem av den pavelige internasjonale teologkommisjon og den franske redaksjon av det internasjonale teologiske tidsskrift Concilium. Han engasjerte seg i tilfellet Međugorje, og var positivt sinnet vedrørende ektheten til en rekke senere aktuelle tilfeller (Vassula Ryden, Scottsdale/Arizona, San Nicolas/Argentina).
Qiongshan

Historie

Qiongshan var bebodd allerede i de senere deler av den neolittiske periode. Stedet ble etablert som fylke i det første år av Zhenguaneraen (dvs. 638) under Tang-dynastiet (618–907). Det var et fjell ved navn Qiongshan nær Baishidu (idag landsbyen Xinmin) som gav fylket og senere byen sitt navn.
Den 13. juli 1605 ble 72 landsbyer i området ødelagt av et stort jordskjelv.
Helt siden 110 under Han-dynastiet (206 f.Kr.–220 e.Kr.) har Qiongshan vært øya Hainans politiske, økonomiske og kulturelle senter. Dette vedvarte helt til etter annen verdenskrig.
Qiongshan ble utropt til en nasjonal historisk og kulturell by av Folkerepublikken Kinas nasjonalråd den 4. januar 1994.
Elizabeth Fedde

Familie og virke i hjemlandet

Hun var datter av Andreas Willumsen Fedde (1814–1873) og Anne Marie Olsdatter (1818–1864). De drev gården Fedda i Feda, en kommune som i dag er Kvinesdal. Foreldrene døde tidlig og Elizabeth ble elev på Diakonissehuset i Kristiania (etablert 1868) under Cathinka Guldberg (1840–1919), hvorpå hun 1878 til 1882 virket i Tromsø.

Brooklyn

Hennes svoger Gabriel Fedde (1843–1917) jobbet i sjømannskirken i  Brooklyn under Carsten Hansteen (1856–1923). Gabriel ba henne i 1882 komme over for å hjelpe Anna Børs (1832–1915) med hårdt trengt hjelp. Anna var kona til generalkonsulen i New York City, han Christian Børs (1823–1905).  Elizabeth kom, og startet med Anna Den frivillige Syge- og Fattigpleie sammen med blant andre Andreas Mortensen som var pastor i Sjømannskirken der svogeren (han Gabriel) altså jobbet.  Dette ble i 1885 et sykehus med utdanning som raskt ekspanderte, fra 1892 kjent som Norwegian Lutheran Deaconesses' Home and Hospital, og fra 1956 kjent ved dagens navn Lutheran Medical  Center

Pittsburgh og Minneapolis

Hun ble i 1885 kalt til Pittsburgh i nabostaten Pennsylvania der den lutherske diakonpionér William Passavant (1821–1894) hadde startet lignende sykehus som Fedde fikk orden på.  I 1888 etablerte hun seg i Minneapolis i Minnesota og startet Lutheran Deaconess Home og en Lutheran Free Church. Med nevnte pastor Mortensen ble det også arbeidet for lignende sykehus i Chicago og Grand Forks i Nord-Dakota, i dag vennskapsbyen til Sarpsborg.

Flytte hjem

Fedde flyttet heim i 1896 for å gifte seg med gårdbruker Ole Andreas Pedersen Slettebø (1843–1924). 
Hun minnes årlig i en luthersk kirkekalender.
Ælnoth

Ælnoth var en engelskfødt historiker og munk i Sankt Knuds kloster i Odense.

Biografi

Han var fra Canterbury og virket som prest i England. Omkring 1100 dro han til Danmark som følge av stor uvilje mot normannerne. I sitt berømte skrift viser han seg som varmtfølende angelsakser, som hatet de normanniske erobrerne.
Ælnoth valgte å slå seg ned i Odense. Her fant han landsmenn, da kong Erik Eiegod hadde innkalt munker fra Evesham for å bygge den nye stenkirke som skulle hylle den drepte kong Knuds minne. Her overvar han helgenkongens skrinleggelse, og fireogtyve år etter utarbeidet han sitt latinske skrift Vita et Passio S. Canuti, om Knud den helliges liv og død. Selv om Ælnoth her er full av ærefrykt og beundring for kongen, våger han også å nevne hans feil. Han tyder danske stedsnavn og er temmelig godt bevandret i dansk sprog og historie, men nærer ingen sympati for danskene.
Skriftet som er tilegnet kong Niels, gir ikke mye opplysninger om Ælnoths liv. Han klager dog over misunnelse og forfølgelse fra en høyerestillet klerk.
Émile Cartailhac

Édouard Philippe Émile Cartailhac (født 15. februar 1845 i Marseille, død 26. november 1921 i Genève) var en fransk oldtidshistoriker.
Etter avlagt juridisk eksamen viet Cartailhac seg til forhistorisk forskning mens han var i Toulouse, og var foreleser ved universitetet (som professeur libre) og museuminspektør. Sør i Frankrike og på den pyreneiske halvøyen gjorde han en mengde undersøkelser, spesielt av grotter og steinkammergraver. Cartailhac har blant annet gitt ut L'âge de pierre dans le souvernir et les superstitions populaires (1877), Les âges préhistoriques de l'Espagne et du Portugal (1887), La France préstorique (1889), Monuments primitives des îles Baléares (1892) og sammen med Henri Breuil La caverne d'Altamira (1908).
Extended play

Extended play, EP eller EP-plate er musikalske plateutgivelser som er for korte til å kvalifisere som musikkalbum, og for lange til å kvalifisere som en single (SP). Normalt har et album åtte til tolv spor eller er på rundt førti minutter spilletid, mens en EP typisk har fire til seks spor.
Begrepet (og utgivelsesformen) var mye brukt i 1950- og 1960-årene, og er også mye brukt i dag, spesielt på vinylmarkedet. Det amerikanske markedet for EP-er falt sammen i 1960-årene (hvilket er grunnen til at The Beatles' Magical Mystery Tour fra 1967 kom som EP i Storbritannia, men utvidet til LP i USA). 
Begrepene single, EP og LP på vinylformatet var lette å skille fra hverandre inntil maxisingelen ble oppfunnet; en maxisingel spilles normalt på 45 rpm (som en singel eller EP), men er i 12"-format (som en LP).
High

Melodi Grand Prix

«High» var en av 530 låter som ble sendt inn til NRKs sangkonkurranse Melodi Grand Prix i 2004. Den ble plukket ut til å delta i finalen i Oslo Spektrum lørdag 6. mars 2004. Knut Anders Sørum framførte den.
«High» var siste sang ut i den norske finalen. Der tok den seg videre til gullfinalen, hvor den til slutt vant klart med 82 427 stemmer. Dette var første gang en norsk vinnerlåt ikke var skrevet av nordmenn; komponistene og tekstforfatterne var alle svenske. De hadde også sendt «High» til svenske Melodifestivalen, men der ble den ikke tatt ut til konkurransen.
Utdypende artikkel: Melodi Grand Prix 2004

Eurovision Song Contest

Totningen Knut Anders Sørum framførte «High» både i Melodi Grand Prix og i Eurovision Song Contest 2004 i Istanbul i Tyrkia. Sangen hadde startnummer tre – etter Østerrike og før Frankrike. I avstemningen fikk «High» bare 3 poeng, alle fra komponistenes opphavsland Sverige. Dermed endte det norske bidraget sist i startfeltet på 24 land, og på grunn av dette måtte Norge gjennom semifinalen i Eurovision Song Contest året etter. Dette var også Norges tiende sisteplass i konkurransen.
Utdypende artikkel: Eurovision Song Contest 2004
Medieval Nordic Text Archive

Medieval Nordic Text Archive (Menota) er et prosjekt for å digitalisere nordiske middelaldertekster. Prosjektet er et samarbeid mellom flere nordiske arkiver, biblioteker og universiteter. Menota ble opprettet på et møte i Oslo 10. september 2001, og åpnet et tekstarkiv 29. juni 2007.
Fra og med 2016 er arkivet lagt til Universitetet i Bergen og det er integrert i det europeiske CLARIN-nettverket. Ved inngangen til 2017 inneholdt det 38 tekster med over 1,6 millioner ord.
Tekstene kan vises på opptil tre nivåer (faksimilært, diplomatarisk og normalisert), og noen av dem er ledsaget av håndskriftsfotografier.
En del av tekstene i arkivet er annotert morfologisk, dvs. at de har opplysning om oppslagsform og grammatisk form for hvert enkelt ord i teksten.
Arkivet har vært ledet av Odd Einar Haugen siden opprettelsen i 2001.
Aírton Graciliano dos Santos

Karriere

Aírton Graciliano dos Santos startet sin profesjonelle karriere i Internacional i 1992. Han har også spilt for Verdy Kawasaki, Flamengo, Santos, Atlético Mineiro, Atlético Paranaense, UD Leiria, CS Marítimo og Coritiba.
Endoxazus minettii

Utseende

Middelsstore, svarte gullbasser. Oversiden er uten påfallende hår, beina ikke spesielt lange. "Snuten" (clypeus) er rundet med en grunn innskjæring i spissen. Oversiden er kraftig og tett punktert. Pronotum er betydelige smalere enn dekkvingene, med rundede sider, og har noen upunkterte, blanke felter. Dekkvingene har en opphøyd lengdekjøl som går fra "skuldrene" bakover.

Utbredelse

Arten lever i Sentral-Afrika.
Kentucky (elv)

Kentucky er en bielv til elven Ohio og ligger i Kentucky i USA. Den strekker seg totalt over 417 km og drenerer store deler av det sentrale Kentucky sammen med sine bielver; øvre del av elven går gjennom kullregionen Cumberland Mountains, mens den nedre delen renner gjennom regionen Bluegrass nord og sentralt i delstaten. Elven Kentucky forsyner omtrent hver sjette person i delstaten med vann.
Elva starter ved Beattyville, Kentucky, der tre tilførselselver slår seg sammen. Disse omtales som North Fork, Mid Fork og South Fork. Den lengste av dem - North Fork of Kentucky River - er 201 km lang. Det totale vassdraget Kentucky-North Fork er dermed i alt 618 km langt. North Fork kunne forresten ha vært enda 4-5 km lenger om man ikke i 1980-årene hadde sprengt vekk litt fjell og forkortet elveløpet ved "Jackson Panhandle" 37°33′24,023″N 83°23′12,516″V for å lage en kunstig sjø, Panbowl Lake, til beste for sportsfiskerne der.
Neste sideelv av betydning renner sammen med Kentucky River ca. 18 km sørøst for byen Winchester. Red River er drøyt 90 km lang. Den starter i fjellområdene kalt Cumberlandplatået, øst i Wolfe fylke. Red River renner vestlig, gjennom et naturskjønt område i Daniel Boone National Forest. I 1993 ble en 32 km lang strekning av elva gjennom Red River Gorge fredet som naturpark.
To av de store elvene i Kentucky var opprinnelig navngitt til ære for det engelske hertugparet av Cumberland: Cumberland River etter prins William Augustus, og Luisa River etter hans hustru, prinsesse Luisa. Etter hvert gikk elvenavnet Luisa ut av bruk, Louisa River ble til Kentucky River, og navnet ble i stedet hengende ved en liten elv med kilde i fylket Pike i østre del av staten Kentucky, i form av navnet Levisa Fork River, en elv som ikke engang drenerer til elva Kentucky, men til vassdraget Big Sandy River. Nær småbyen Payne Gap i Kentucky finner vi et punkt av en viss interesse, et område på bare noen få dekar av Virginia, som utgjør den eneste biten av elva Kentuckys nedbørsområde som ikke ligger i staten Kentucky.

Kentucky som transportåre

Inntil 1986 var Kentucky seilbar i hele sin lengde opp til Beattyville, gjennom et system av fjorten sluser som kunne løfte lekterfartøyer 66 meter, fra 128 moh. ved Carroltown ved elvas utløp i Ohio, og opp til 194 moh.  Lekterne hadde fraktet jernbaneskinner, anleggsmaskiner etc. inn i Kentucky, og blant annet kull og tømmer ut.
Fra 1986 var behovet for elvefrakt i stor grad bortfalt etter omfattende veibygging, samt ferdig jernbanespor ut fra nesten alle kullgruveområdene i østre Kentucky. Det ble ikke lenger gitt støtte til vedlikehold av de ti øverste av disse slusene, og deretter var elva bare seilbar opp forbi delstatshovedstaden Frankfort og ytterligere 14 miles (drøyt to mil) til sluse #5 i Anderson County.
Fra 2007 ble de fire nedre slusene også nedlagt, men det ble bygget transportramper slik at mindre båter lett kunne transporteres forbi de gamle sluseanleggene. På denne måten er elva Kentucky idag delvis farbar enda lenger opp enn Beattyville, i alle tre løpene, North Fork, Middle Fork og South Fork.